Vi har haft Telenor i de sidste 15-20 år. Men nu er det tid at skifte selskab.
Da vi har brug for en IPad kigger vi på Telenor.dk. for at se om der er et tilbud vi kan bruge. Vi har ikke haft Apple produkter før, så vi ved ikke andet end der skal være Wi-Fi og en rimelig størrelse skærm, da den primært skal bruges til nodelæsning (Vores keyboard virker desværre kun med Apple).
Vi falder for en IPad m. Wi-Fi og 12,9" skærm, som Telenor har på deres hjemmeside. Her kan man købe en IPad Pro 12,9" til 7008 kr. eller 292 kr i 24 mdr. på en smart aftale. Vi klikker på "se lagerstatus i butikker" og kan se at der kun er 2 stk. tilbage, en i butikken i Risskov v. Århus og en i Ålborg på Skelagervej. Vi ringer til butikken i Ålborg, da der er kortest vej for os. Vi spørger butikken om de stadig har denne ene IPad til samme pris som på deres hjemmeside og med en smart-aftale til 292 kr/md, det bekræfter butikken og vi beder dem derfor om at lægge den fra, så vi ikke risikerer at køre forgæves - butikken lover at lægge den fra til os.
Da vi kommer til butikken fortæller vi at vi har ringet og fået lagt en IPad fra, en medarbejder går et øjeblik og vender så tilbage med den IPad vi har ringet om.
Vi fortæller at vi jo gerne vil have en smart-aftale på den, men at vi har 2 smart-aftaler på telefoner vi gerne vil betale ud først. Vi betaler de 2 smart-aftaler med dankort og vi betaler 100 kr. for oprettelse til Ipad'en, og medarbejderen beder os skrive under på smart-aftalen og på oprettelse, kvittering for betaling af de gamle smart-aftaler vil vi modtage på mail fortæller medarbejderen.
Vi tager hjem igen, men opdager til vores skræk at der står et helt forkert beløb på vores smart-aftale, istedet for at betale 7008 kr m. 292 kr/md står der at vi skal betale 8760 kr m. 365 kr/md.
Vi ringer dagen efter d. 8/9/16, og taler med butikken de lover at ringe tilbage samme dag, men da det ikke sker ringer vi til dem igen d. 9/9/16, nu får vi en historie om at det ikke er så let at rette sådan en fejl. så de skal lige finde ud af hvordan de skal gribe det an men de lover at ringe tilbage til os - og igen hører vi ikke noget fra dem. Da det er svært at komme igennem på telefonen til butikken ringer vi til kundeservice og sætter dem ind i sagen - De fortæller at de nu har skrevet i deres system at vi selvfølgelig skal have den til den pris der står på deres hjemmeside - og som dd. stadig står der - og at vi skal tage et skærm-dump for at vi kan bevise hvad prisen var på købstidspunktet hvis noget skulle gå skævt. Vi får at vide at de kun kan rette prisen i butikken, men at vi kan tage ind til butikken i Holstebro så vi ikke behøver at køre helt til Ålborg.
Men de kunne ikke hjælpe og forstod ikke at vi var blevet sendt op til dem. Vi ringer atter til kundeservice, og beder om en forklaring - men her forstår de heller ikke at vi er blevet sendt til Holstebro.
Nu ringer den medarbejder der lavede smart-aftalen i Ålborg - hun er stærkt fortørnet over at vi har brokket os over hende til kundeservice, vi mønster al vores selvbeherskelse og forsøger at forklare hende at vi ikke har brokket os over hende, men at vi ikke kan komme igennem på telefon til butikken, at de aldrig ringer tilbage og at vi stadig sidder med en forkert smart-aftale. Medarbejderen fortæller at hun vil kreditere beløbet på min abonnements konto, og overføre dem til min nem konto, men at det er hendes chefs chef der skal godkende det, så hun vil ringe til mig når det er godkendt.
Jeg købte Ipad'en d. 7/9-16, og her d. 22/9-16, er status.
Sidder stadig med forkert beløb på smart-aftalen,
Mangler kvittering for de 2 aftaler der er betalt - der er aldrig kommet en mail,
Kørt til Holstebro forgæves,
Og ringet/skrevet forgæves 

Jeg har foreslået at lade handlen gå tilbage inden de 14 dg. - det har jeg foreslået 2 gange - men jeg har hver gang fået at vide at de selvfølgelig nok skal rette fejlen, de skal bare lige finde ud af hvordan.
Det er simpelthen det værste vi nogensinde har oplevet - det virker som om Telenor er fuldstændig ligeglade med deres kunder.
Min svigermor er for 2 mdr. siden blevet anbefalet af os, til at skifte til Telenor - Gæt hvor flove vi er nu?

Tja der er nu gået 1 md., og Telenor har stadig ikke rettet fejlen i min smart-aftale.  Medarbejderen fortæller at der er lavet en kreditering på min konto - det står der ikke noget om på mit Telenor - og at beløbet vil blive sat ind på min nem-konto, men at det er  medarbejderens chefs chef der skal godkende det. Så se dog at komme igang - hvor svært kan det være. Udover det havde jeg jo faktisk hellere set at de havde rettet aftalen, men det kan de ikke når den først er oprettet siger de. Så de vil altså sende de penge til mig der bliver opkrævet for meget på smart-aftalen, hvorefter jeg så selv kan sætte pengene ind på smart-aftalen. Det ændrer så ikke ved den md., betaling til smart-aftalen. Jeg skulle have betalt 292 ifgl. aftalen, men nu kommer jeg til at betale 365, eller dele beløbet som de vil overføre til mig op i små portioner - fordi de ikke kan rette i en smart-aftale. 
Som om det ikke var nok, så har det indtil  videre taget 1 md., og chefen er åbenbart stadig på lokum.
Og til "Telenors betroede Trustpilot skriver", øh hvad i alverden mener du med at jeg kan ringe og sende e-mail til Telenor og klage - Hvad regner du mig for?  Jeg har jo skrevet her at jeg har haft fat i butikken- 3 medarbejdere, kundeservice - 10 gange eller mere, 2 forskellige butikker - den ene butik tog mig 1 time frem og tilbage i kørsel, og jeg blev sendt derhen af kundeservice. Så send en rettet smart-aftale til mig, husk at rette fejlen på min "Telenor-konto" - og skriv endelig tilbage når det hele er rettet, og det må gerne være rettet igår. Jeg ser gerne at i faktisk vil forsøge at løse problemet istedet for at holde jeres kunder, som i lever af, hen med tom snak.......

Hov, glemte da lige.......
I mener altså i ramme alvor at jeg skal oprette en profil på Facebook for at kommunikere med jer?!!!! 
Og mit telefonnummer?!!! 
Hm, og nu vi er ved det, hvem af cheferne eller deres chefers chef, skal jeg kontakte for at få dækket mine kørselsudgifter?